Tiltale for overtrædelse af straffelovens § 119, stk. 1, jf. § 81, nr. 7, ved i forening med flere ukendte personer, at have truet med at øve vold mod folketingspolitiker, idet de skrev og sendte et brev... Vis mere
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Ærekrænkelser;

/

RETTEN I RANDERS

Udskrift af dombogen

D O M

afsagt den 17. august 2021

Rettens nr. 6-783/2021
Politiets nr. 4200-70308-00275-20

Anklagemyndigheden
mod
Tiltalte
født Dato

Tiltalen og parternes påstande

Der har medvirket domsmænd ved behandlingen af denne sag.

Anklageskrift er modtaget den 12. februar 2021.

Tiltalte er tiltalt for overtrædelse af

1.
straffelovens § 119, stk. 1, jf. § 81, nr. 7, ved i tiden omkring den 15. august
2020, i forening med flere ukendte personer, at have truet med at øve vold mod
folketingspolitiker Forurettede, idet de skrev og sendte et brev adres-seret til
MF Forurettede, Folketinget – Christiansborg, 1240 København K med
ordlyden: ”Hejsa! Du er den mest forbandede lede mær, der findes i Fol-
ketinget. Så fik du lige lejlighed til igen at svine en befolkningsgruppe til. Men
pas på lille Øgenavn - 021020 - den dag må du hellere give dine vagter ekstra
løn!!! Du er det største svin Du er den største racist i DK – du er na-zist Du er
den ledeste kælling Du går direkte mod en langsom og meget smertefuld død” ,

2.
straffelovens § 119 a, stk. 1, ved i perioden fra den 28. december 2016 og til
den 20. november 2020, til dels i forening med flere ukendte personer, at ha-ve
krænket folketingspolitiker Forurettedes fred ved kontinuerligt at kon-takte og
chikanere hende i anledning af hendes hverv som medlem af folke-tinget, idet
tiltalte adskillige gange skrev personlige beskeder med et chika-nøst indhold til
Forurettede via messenger, ligesom han skrev og sendte flere breve med et
chikanøst indhold adresseret både til Forurettede på hendes private bopæl
Adresse i By 1 og til Folketinget – Christians-borg i København K.

Std 75284



/

side 2

Anklagemyndigheden har nedlagt påstand om fængselsstraf.

Tiltalte har erkendt sig skyldig.

Forklaringer

Der er afgivet forklaring af tiltalte og af Forurettede.

Tiltalte har forklaret, at han var frivillig i en kulturcaféen i Bydel, hvor
integrationsformanden indimellem kom til ham og fik en snak om folks frust-
rationer og problemer. Tiltalte har været i kontakt med to syriske kvinder på
henholdsvis 52 og 57 år, som begge har mistet deres ægtefæller i krigen.
Kvinderne var meget traumatiseret over oplevelsen. Oven i det fik kvinderne
- som følge af Forurettedes politik - sat deres offentlige ydelser ned. Den 52-
årige kvinde havde sukkersyge, men hun havde ikke penge til insulin. Den 57-
årige kvinde havde kronisk tandpine, men hun havde ikke penge til at komme
til tandlæge. Tiltalte var desuden i kontakt med en ung kvinde, som var
kommet til Danmark som flygtninge. Denne kvindes ægtefælle var for-svundet.
På samme tidspunkt, hvor han var i kontakt med disse kvinder, og så andre
flygtninge lide, så han også, at politikere - med Forurettede i spidsen -  fejrede
stramninger på udlændingeområdet med kage og store smil. Det gjorde ham
vred, og han var igennem hele følelsesregisteret.

Tiltalte har forklaret, at han forinden denne sag, har haft lejlighed til at gen-
nemgå de breve, som indgår i sagens akter, med sin forsvarsadvokat. Det er
ham, som skrev brevene. Han skrev brevene sammen med tre andre, som han
havde en madklub med. De mødtes cirka en gang i måneden. Madklubben blev
afholdt i hans hjem, og det var ham, som lavede maden. De fik noget at spise
og drak nogle øl, men de blev ikke beruset. Under middagene gejlede de ofte
hinanden ved, at den ene sige nedsættende ting om Forurettede og andre
politikere på højrefløjen. Tiltalte skrev derpå brevene på sin computer, mens de
andre kom med input til brevene. I madklubben gik der sport i at skrive disse
breve. De tænkte ikke videre over konsekvenserne ved at skrive brevene. Han
mener, at det hele er hans skyld. Han er rigtig ked af hele sa-gen. Brevene blev
skrevet i tiltaltes hjem på tiltaltes computer. Når de havde skrvet en brev, skrav
han brevet ud, og nogle dage senere sendte han det med posten til Forurettede.
Han stod selv som afsender på nogle af breve-ne. På andre af brevene var der
ikke skrevet en afsender på.  Han har nogle familiemedlemmer, der bor i
samme by som Forurettede, og derfor kendte han hendes privatadresse. Det var
forskelligt, om brevene blev sendt til hen-des privatadresse eller til
Christiansborg. Tiltalte skrev og sendte de Messen-ger beskeder, som fremgår
af materialet i sagen. Disse beskeder har han ikke skrevet sammen med andre.
Han husker ikke, hvor ofte han skrev til Forurettede, men det er rigtigt, at han i
perioder dagligt skrev Messenger beske-der. Han har inden personlig relation til
Forurettede. Han sendte brevene



/

side 3

og Messenger-beskederne til Forurettede, fordi hun var folketingspoliti-ker, og
fordi hun ytrede sig offentligt på en måde, som han ikke var enig i. Det var
rigtig ubehageligt at høre anklageskriftet blive læst op. Det er også meget
ubehageligt at høre anklageren oplæse de breve og beskeder, som til-talte skrev
til Forurettede. Han er flov over ordvalget, som han brugte. han er flov over, at
han truede med vold. Vold er noget, der ligger meget fjernt for ham. Men han
havde det dengang selv svært, og han havde det svært ved, at politikerne skulle
trampe på mennesker, der skal have det så dårligt, som flygtningene havde det.
Han kan godt se, at beskederne og bre-vene, som han fra 2016 til 2020 sendte
til Forurettede havde et meget chi-kaniøst indhold. Han kan derfor erkende sig
skyldig i forhold 2.

Han har skrevet et brev til Forurettede med den ordlyd, som er citeret i forhold
1. Han kan godt se, at brevet kan virke som en trussel. Han kan der-for erkende
sig skydig i forhold 1.

Han har efterfølgende sendt et brev til Forurettede med en undskyldning.
Brevet sendte han i januar eller februar 2021, efter at han var blevet tiltalt i
sagen. Tiltaltes Facebook konto har været hacket, og nogle af beskederne, som
er blevet sendt, var ikke skrevet af ham. Det drejer sig om udelukkende om
beskeder, som blev skrevet før den 28. december 2016. Alle de breve og de
Messengerbeskeder, som ingår i denne sag, har han skrevet.

Tiltalte har om sine personlige forhold forklaret, at han er pensionist. Han be-
skæftiger sig stadig som frivillig på konkurcaféen i Bydel. Han er de-suden
engageret i foreningslivet i By 2, hvor han bor. Han har altid dyrket gymnastik,
og han er formand for den lokale gymnastikforening. Han har haft en meget
svær periode, og han har tidligere har været udsat for et seksuelt overfald.

Forurettede har som vidne forklaret, at hun efter, at sagen blev rejst mod-tog et
kort fra tiltalte, hvori han undskyldte. Hun har ingen personlig relation til
tiltalte. Hun tænker, at tiltalte skrev til hende, fordi hun er politiker og ytre sig
offentligt om nogle ting, som tiltalte ikke er enig i. HUn har skrevet to beskeder
tilbage til tiltalte. Den første besked skrev hun får at få tiltalte til at stoppe med
at skrive. Hun opfattede tiltalte beskeder og breve som chikanø-se og til tider
truende. Hun har ikke opfattet sin egne beskeder som provoke-rende eller noget
der har kunne få folk til tasterne.

Sagens oplysninger

Kriminalforsorgen har oplyst, at

"Det er Kriminalforsorgens vurdering, at Tiltalte er eg-net til at modtage en del
eller delvis betinget dom med vilkår om samfundstje-neste, hvortil det skal
anbefales, at der fastsættes vilkår om tilsyn af Kriminal-



/

side 4

forsorgen i prøvetiden.

Finder retten, at sagen kan afgøres med en betinget dom uden vilkår om sam-
fundstjeneste, skal det anbefales, at der alene fastsættes prøvetid."

Tiltalte er tidligere straffet den 23. oktober 2018 for overtrædelse af færd-
selslovens § 4, stk. 1, jf. § 119 a, med en bøde. Tiltalte blev endvidere pålagt en
betinget førerretsfrakendelse, jf. færdselslovens § 125, stk. 1, nr. 3.

Rettens begrundelse og afgørelse

Tiltalte har uden forbehold erkendt sig skyldig i forhold 1 og 2. Tilståelsen
støttes af de oplysninger, der i øvrigt foreligger. Det er derfor bevist, at tiltal-te
er skyldig i forhold 1 og 2.

Straffen fastsættes til fængsel i 3 måneder, jf. straffelovens § 119, stk. 1, jf. §
81, nr. 7, og §  119 a, stk. 1.

Straffen er til dels en tillægsstraf til den straf, som tiltalte blev idømt den 23.
oktober 2018, jf straffelovens § 89.

Retten har ved fastsættelsen af straffen navnlig lagt vægt på, at der er tale om
en grov trussel og grov og langvarig chikane imod et medlem af Folketinget i
anledning af dennes synspunkter og lovlige politiske ytringer.

Straffen for overtrædelse af straffelovens § 119, stk. 1, er som udgangspunkt
ubetinget fængsel. Efter karakteren og omfanget chikanen, som har stået på
igennem ca. 4 år, og efter karakteren af truslen er der - uanset det oplyste om
tiltaltes personlige forhold - ikke grundlag for at gøre straffen betinget heller
ikke med vilkår om samfundstjeneste.

Thi kendes for ret:

Tiltalte, straffes med fængsel i 3 måneder.

Tiltalte skal betale sagens omkostninger.

Dommer



/





/